Formaður Öryrkjabandalags Íslands segir að forsendur fyrir viðbótargreiðslum sem öryrkjar fengu í fyrra, vegna Covid ástandsins, eigi ennþá við og reyndar enn frekar núna vegna hærra verðlags og verðbólgu.
Bjarni Benediktsson fjármálaráðherra efur sagt að örorkulífeyriskerfið ekki eiga að byggja á viðbótargreiðslum og óvæntum glaðningum. Örorku- og endurhæfingarlífeyrisþegar fengu 50 þúsund króna skattfjálsa eingreiðslu í desember í fyrra til viðbótar við desemberuppbót. Þetta var liður í Covid aðgerðum stjórnvalda. Ekki stendur til að endurtaka það núna.
Segir Þuríður Harpa Sigurðardóttir formaður Öryrkjabandalags Íslands. Hún segir það sýna í hvaða óefni almannatryggingakerfið sé komið þegar skattlaus eingreiðsla sé það eina sem hægt sé að bjarga fólki um svo að ruðningsáhrifin komi ekki niður á því, til dæmis í húsnæðisbótakerfi sveitarfélaganna. Fjármálaráðherra sagði einnig að bótakerfi ættu að vera föstum skorðum og ekki ættu að koma óvæntir glaðningar af og til, það sé að sínu mati óeðlilegt kerfi sem sé með margar viðbótargreiðslur fyrir utan þær lögbundnu. Frekar eigi að horfa til þess að kerfið standi undir sínu hlutverki, ef það er götótt og geri það ekki sé eðlilegt að menn kalli eftir einhverjum viðbótum, en þá eigi að laga grunnkerfið. Þuríður segir það einmitt vera málið.